MUISTIO 16.5.2005

Pentti Mäkinen	Pauli K Mattila
Leena Linnainmaa	Hannele Ranta-Lassila

f 7 •H• j 4b-;
31C Al Qoo
Osakeyhtiölain kokonaisuudistuksen aikataulu
Osakeyhtiölain kokonaisuudistus on ollut oikeusministeriössä vireillä noin viiden vuoden ajan. Arviomuistio osakeyhtiölain uudistamisesta valmistui 7.7.2000. Lausuntokierroksen jälkeen kokonaisuudistus todettiin tarpeelliseksi, ja oikeusministeriö asetti 16.2.2001 työryhmän valmistelemaan osakeyhtiölain kokonaisuudistusta. Työryhmä luovutti mietintönsä oikeusministerille 6.5.2003. Lausuntokierroksen jälkeen valmistelua on jatkettu virkamiestyönä. Tarkoituksena on ollut, että hallituksen esitys annettaisiin eduskunnalle toukokuun 2005 aikana ja että laki tulisi voimaan vuonna 2007.
Osakeyhtiölain kokonaisuudistuksen tavoitteena on lain selkeyttäminen, joustavuuden lisääminen ja suomalaisten yritysten kilpailukyvyn edistäminen. Suomen kilpailukyky yritysten sijaintipaikkana edellyttää modernia ja toimivaa yhtiö- ja vero-oikeutta. Erityisen tärkeää on verotuksen ennakoitavuus.

Yksi uudistuksen keskustelua herättäneitä kohtia on omaisuuden realisoitumattomien arvonnousujen jakokelpoisuus. Vaikka kyseisen menettelyn salliminen lisäisi joustavuutta yritysten toiminnassa, siihen liittyy vero-ongelmia, joita ei ole toistaiseksi selvitetty ja ratkaistu. Myös velkojainsuojan kannalta menettelyyn saattaa liittyä arveluttavia piirteitä.
Osakeyhtiölain uudistaminen on syytä toteuttaa suunnitellussa aikataulussa. Yksi mandollisuus edistää lakiuudistusta voisi olla, että realisoitumattomien arvonnousujen jakokelpoisuudesta luovuttaisiin, vaikka tämä olisi sinänsä vastoin kokonaisuudistuksen joustavuustavoitetta.